b"\n_START_ARTICLE_\nSetge de Nicea (1331)\n_START_SECTION_\nAntecedents\n_START_PARAGRAPH_\nDespr\xc3\xa9s de la reconquesta de Constantinoble pels llatins, els bizantins van concentrar els seus esfor\xc3\xa7os en la restauraci\xc3\xb3 del seu domini sobre Gr\xc3\xa8cia. Es van haver de treure tropes des del front oriental d'Anat\xc3\xb2lia, per portar-les al Pelopon\xc3\xa8s, amb la desastrosa conseq\xc3\xbc\xc3\xa8ncia que les terres que l'Imperi tenia a Anat\xc3\xb2lia estaven exposades a les incursions otomanes. Amb les freq\xc3\xbcents i ferotges incursions en augment, l'autoritat imperial bizantina va haver de retrocedir d'Anat\xc3\xb2lia.\n_START_SECTION_\nSetge\n_START_PARAGRAPH_\nEl 1326, les terres al voltant de Nicea havien caigut en mans otomanes, i aquests havien capturat la ciutat de Bursa, en qu\xc3\xa8 es va establir una capital perillosament prop de la capital bizantina de Constantinoble. El 1328, Orkhan, fill d'Osman I, va comen\xc3\xa7ar el setge de Nicea, que estava en un estat de bloqueig intermitent des de 1301. Els otomans no tenien la capacitat per controlar l'acc\xc3\xa9s a la ciutat pel port del llac. Com a resultat, el setge es va prolongar durant diversos anys sense resoldre's._NEWLINE_El 1329, l'emperador Andr\xc3\xb2nic III va intentar trencar el setge. Va dirigir una for\xc3\xa7a d'auxili contra els otomans de Nicom\xc3\xa8dia i Nicea de Bit\xc3\xadnia. Despr\xc3\xa9s d'alguns petits \xc3\xa8xits, per\xc3\xb2, l'ex\xc3\xa8rcit va patir un rev\xc3\xa9s a Pelekanon i va haver de retirar-se. Quan va quedar clar que l'ex\xc3\xa8rcit imperial no seria capa\xc3\xa7 de restaurar la frontera i expulsar els otomans, la ciutat va caure el 1331\n_START_SECTION_\nLlegat\n_START_PARAGRAPH_\nNicea havia estat en mans turques abans. Va ser reconquerida a la Primera Croada \xe2\x80\x94 Setge de Nicea (1097) \xe2\x80\x94, a trav\xc3\xa9s de la diplom\xc3\xa0cia bizantina, el 1097. Havia servit com la capital dels emperadors grecs durant el per\xc3\xadode de l'Imperi Llat\xc3\xad de 1204-1261. Era la ciutat m\xc3\xa9s important de l'Imperi a \xc3\x80sia en el moment de la seva caiguda davant Osman. No hi va haver intents croats de tornar a prendre-la. Les conquestes otomanes van continuar el seu curs i Nicom\xc3\xa8dia va caure el 1337."